
DISSERTATIO  MEDICA  INAUGURALIS 

QUiEDAM 

DE 

DYSENTERIA 

COMPLECTENS. 


PROCEMIUM. 

Inter  morbos  innumeros,  qui  genus  humanum, 
vicissitudinibus  coeli  objectum,  invadunt,  nul¬ 
lus  attentionem  Medici  Militaris,  quam  Dysen¬ 
teria,  magis  potest  vindicare.  Num  hunc  mor¬ 
bum  ut  idiopathicum,  vel  cum  morbis  quibus- 
cum  tam  saepe  conjungitur,  existentem,  perpen- 
pendamus,  num  in  forma  pro  rata  parte  mitiore, 
quam  in  nostra  Britannia  induit,  vel  in  illo 
modo  subito  vehemente,  quo  in  regionibus  ca* 

fidioribus  accedit,  eundem  semper  summi  esse 
momenti  oportet. 

Plerique  illorum,  qui  artem  salutiferam  in 
regionibus  externis  exercuerunt,  praescripta  sum¬ 
morum  medicorum  in  omni  aevo  ad  sistendum 
huic  morbo  gravissimo  saevienti,  haud  valuis¬ 
se  doluerunt.  Libros  suos  frustra  inspiciunt, 
et  classes  purgantium,  diaphoreticorum,  astrin¬ 
gentium,  et  mercurialium,  instruunt,  nimis  saepe 
aegro  decumbenti  et  exhausto  vehementia  aucta 
morbi,  adstare  coguntur ;  tandem  spes  solum 
reliqua  est  mortem  faciliorem  reddendi,  et  symp¬ 
tomata  morbi,  quem  tollere  nequeunt,  levandi. 

Si  hunc  aspectum  infaustum  Dysenteria  saepe 
induit,  plurima  exempla  existere,  quibus  in¬ 
dolem  mitiorem  praebet,  gaudio  est,  cum  habi¬ 
tus  non  confectos  invadit,  in  quibus  naturam 
plurimum  valentem  medicus  adjuvando  multum 
proficiet. 

Consuetudo  est  hujus  Academiae  almae,  pos¬ 
tulare  illos,  gradum  Doctoratus  petentes,  aliquid 
in  lucem  edere,  quod  scientiam  suam  posset  com¬ 
probare.  Huic  legi  obtemperans,  de  argumento, 
mihi  quodammodo  noto,  quam  rem  seligere  in 
qua  nihil  nisi  observationes  aliorum  proferre  po¬ 
tuerim,  scribere  mallem. 

Inter  hoc  pensum  fungendum,  nihil  novi  me 
posse  edere  licet  sperare.  Quae  observare  mihi 
accidit,  medicorum  militarium  maxime  insigni¬ 
um  priorum,  tradita  accuratissima  fuisse  com¬ 
probare,  tantum  valebant,  easdem  causas  con¬ 
junctas,  eosdem  effectus  in  corpore  humano, 
plerumque  inducere. 

Dum  exercitui  per  quinque  annos  semper  ad¬ 
fui,  ex  initio  belli  recentis  memorabilis,  in  His¬ 
pania  et  Lusitania  gesti,  plurimi  aegri  Dysen¬ 
teria  laborantes  mihi  commissi  fuerunt,  et  quia 
ipse  hoc  morbo  insigniter  affectus  fui,  sympto¬ 
mata  ejusdem  mihi  bene  fuerunt  perspecta. 

Exempla  praecipua,  postquam  milites  ex  na¬ 
vibus  in  littus  Lusitanicum  exscenderant,  men¬ 
sibus  autumnalibus,  Augusti,  Septembris,  et  Oc¬ 
tobris,  prodierunt,  per  quos  exercitus  juxta 
mare  degebat,  per  diem  ardoribus  vehementi¬ 
bus,  et  per  noctem  roribus  gravibus,  subjectus* 
sine  vestitu  pleniore  vel  tentoriis  tectus. 

Sine  his  rebus  enumeratis,  causa  vi  satis  pol¬ 
lens  morbos  solitos  castrenses  inducendi  fortasse 
reperietur.  His  tamen  praeteritis,  quaedam  lo¬ 
calia  visa  fuerunt,  quas  ad  hos  gignendos  in¬ 
signiter  adjuvabant.  Inter  haec  imprimis  in* 

telligo  fructus  immaturos,  ubique  affatim  sparsos, 
et  aquam  frigidissimam,  in  aquaeductibus  ex 
montibus  delatam,  et  in  receptaculis  marmoreis 
per  vias  collectam,  appetitum  haud  tolerandum, 
pulvere  et  fatigatione  factum,  satiandi  faculta¬ 
tem  praebentem,  et  indulgentiam  inducentem, 
cui  eventus  infelicissimi  nimis  saepe  accesserunt. 


DEFINITIO. 

Haec  a  Culleno  celeberrimo  verbis  sequen¬ 
tibus  traditur.  “  Pyrexia  contagiosa,  dejectiones 
frequentes  mucosae,  vel  sanguinolentae,  retentis 
plerumque  faecibus  alvinis,  tormina,  tenesmus.” 

Signa  hic  memorata,  ex  illis  in  illo  statu  quo, 
morbus  a  nobis  conspectus  est,  in  rebus  sequen¬ 
tibus,  differre  visa  sunt.  Praecipue,  pyrexia  non 
contagiosa,  nam  in  nosocomiis  magnis  factis  in 
quibus  aegri  dysenterici  cum  illis  operationem 
chirurgicam,  & c.  postulantibus,  ex  necessitate 
primo  commisti  fuerunt,  post  causas  externas 
operari  cessantes,  morbus  parum  facile  alios  cor¬ 
ripuit,  et  hoc  observationibus  omnium  auctorum 
recentiorum  convenire  videtur. 

HISTORIA  MORBI. 


Dysenteria  nec  aetati  neque  sexui  parcere  vi¬ 
detur.  Infantia  et  senectus,  aeque  ac  aetas  flo¬ 
rens,  in  locis  vi  ejus  faventibus  positae,  ei  sunt 
proclives. 

Morbus  in  junioribus  et  plethoricis  occurrens 
(et  talia  fuerunt  exempla  mihi  oblata),  cum 
signis  sequentibus  incipit,  dolore  capitis,  verti¬ 
gine,  nausea,  aliquando  vomitu  quo  materia  bilio¬ 
sa  ejicitur,  sensu  gravitatis  circa  umbilicum, 
flatu,  simul  cum  desiderio  desidendi,  quo  dejectio 
plena  materiae  acris  aliquando  colore  viridi  acce¬ 
dit,  cui,  morbo  progrediente,  plurimum  muci  san¬ 
guine  tincti  adjicitur,  anxietate  et  desiderio  al¬ 
vum  dejiciendi,  adeo  frequente  ut  fere  perpetuum 
sit,  cum  parvis  copiis  muci,  et  aliquando  sanguinis 
puri  simul  expulsis,  frigore  et  calore  alternanti¬ 
bus,  quae  progressum  denotabant.  Cutis  sicca  et 
arida  fit :  frigus  levissimum,  externe  admotum, 
tormina  statim  infert,*  et  etiam  conatus  ad  cor? 
pus  erigendum  cupiditatem  dejiciendi  extemplo 
inducit.  Circiter  hoc  tempus,  aegri  ut  in  vale*; 

iuclinarium  acciperentur  saepe  impetrarunt.  Ano 
tumefacto  et  excoriato,  irritabilitas  nonnunquam 
vesicam  adorta  est,  et  cupiditas  perpetua  min¬ 
gendi  secuta  est.  Urinae  redditae  peculiaris  fuit 
odor,  et  sedimentum  copiosum  et  floccosum  de¬ 
missum  fuit.  Pulsus  raro  super  nonaginta  sep¬ 
tem  ascendit,  et  imminutus  fuit,  si  aliquid  leva¬ 
minis  cruciatuum  ab  aegro  perceptum  fuit;  hinc 
argumentum,  magis  irritationi  quam  actioni  ali- 
cujus  febris  specificae  morbum  comitantis,  tribu¬ 
endum  esse. 

Morbo  progrediente,  aliquid  materiae  indura¬ 
tae,  odore  foetidissimo,  cum  muco  dejiceretur,  et 
nulla  signa  dejectionis  naturalis  perstiterunt. 

In  multis  aegris,  quamvis  sitis  vehemens  fuit, 
ex  fluidis  abstinuerunt,  quia  copiam  utcunque 
parvam,  et  etiam  nonnihil  tepidam,  symptomata 
gravissima  statim  induxisse,  et,  ut  ipsi  dixerunt, 
ex  ore  protinus  ad  anum  transiisse,  expertum 

fuit. 

Si  medicamenta  nihil  solatii  praebuerunt,  om¬ 
nia  signa  morbi  progredientis  aucta  fuerunt;  de¬ 
jectiones  frequentiores  fiebant,  pauxillo  muci  et 
haud  raro  granis  singulis  sanguinis  tunc  dejec¬ 
tis*  Gravis  abdominis  distensio,  cum  dolore  sub 

pressura  minima,  adfuit.  Febris  aucta,  lingua 
sicca  et  vitrea,  dentes  incrustati  fiebant.  Sub 
vespere,  symptomata  ingravescebant,  debilitas 
summa,  aliquando  vibices,  pulsus  exilis  inter- 
mittens,  sudores  tenaces,  mutationes  vultus, 
singultus,  convulsiones,  et  mors,  tandem  inva¬ 
serunt. 

Hoc  modo  morbus  in  quibusdam  exemplis 
gravissimis,  ex  die  decimo  ad  quintum  decimum, 
interdum  cursum  suum  persolvit. 

In  aliis  exemplis,  quibus  remedia  morbum  le¬ 
vare  visa  sunt,  aegri  ex  decem  ad  duodecim  heb¬ 
domadas  aegrotabant,  debiliores  evadentes,  cum 
summo  marcore,  adeo  ut  pulsus  arteriarum  me¬ 
sentericarum,  manu  abdomini  applicata,  frequen- 
tissimi  accurate  sentiri  possent.  In  hoc  stadio 
morbi,  accessiones  febris  vespertinae  evidentiores 
fiebant,  et  sudores  profusi  et  partiales  accesse¬ 
runt,  donec  post  renixum  magnum  vires  naturae 
extinctae  fuerunt. 

In  alteris  exemplis,  iterum,  quibus  morbus  le¬ 
nior  fuit,  et  medicamenta  tempestive  usurpata, 
dejectiones  minus  evaserunt  frequentes,  minus 
fuit  doloris,  cutis  siccitas  et  ardor  leniores  factae 
sunt,  desiderium  cibi  rediit,  dejectiones  colorem 

magis  naturalem  induerunt,  et  sanguine  minus 
tinctae  fuerunt :  haud  raro  materia  tenuis  bilio* 
sa  globulos  minutos  aeris  evolvens  copiose  de¬ 
jecta  fuit.  Haec  convalescentia  diuturna  secuta 
est,  per  quam  cibus  imperfecte  concoquebatur, 
tono  ventriculi  et  viscerum  per  menses  plurimos 
postea  imminuto. 

Per  hoc  stadium  appetitus  saepe  immodicus 

fit. 

Haec  terminatio  fausta  haberi  potest ;  sed  ni¬ 
mis  saepe,  praecipue  in  illis  intemperantiae  ante 
deditis,  vel  ex  commoratione  longa  in  regioni¬ 
bus  calidis,  viscera  quodammodo  vitiata  habenti¬ 
bus,  conditio  Lyenterica  accedit,  quam  anasar- 
ca  et  emaciatio,  quas  constitutio  non  potest  su¬ 
perare,  comitantur. 

Praeter  symptomata  hic  recensita,  alianonnun- 
quam  adesse  par  sit  memorare,  cujusmodi  sunt 
aphthae  in  ore  et  faucibus  visae,  suppressio  uri¬ 
nae,  respiratio  difficilis,  prolapsus  ani,  et  etiam 
dejectio  crustulorum  recti  et  vermium.  Quamvis 
anorexia  plerumque  Dysenteriae  adest,  illam  in¬ 
terdum  abesse  quoque  licet  observare. 

SECTIO  CADAVERUM. 

Quia  hic  morbus  in  variis  stadiis  saepe  letha- 
lis  fuit,  meum  erat  plurima  cadavera  inspicere. 

Cavitate  abdominis  aperta,  quaedam  partes  in¬ 
testinorum  inflammatione  haud  parva,  aliquando 
usque  ad  tunicam  peritoneam  extendente,  correp¬ 
tae  in  lucem  patefactae  sunt.  Saepe  ingens  fuit 
distensio  vasorum  sanguinem  vehentium,  et  por¬ 
tiones  lymphae  coagulabilis  superficiem  eorum 
tegere,  cum  adhaesionibus  quarundam  ex  convo- 
lutionibus  vicinis,  observatae  fuerunt.  Intestina 
crassiora,  praecipue  circa  rectum  et  portionem 
coli  descendentem,  densata  et  contracta  saepe 
reperta  fuerunt.  Maculae  gangraenosae,  et  in 
uno  vel  altero  exemplo  quo  morbus  cito  finitus 
est,  sphacelus  insignis  coli  et  recti,  accesserunt. 
In  exemplis  Dysenteriae  provectioribus,  et  in  illis 
qui  morbo  tarde  succubuerunt,  ulcera  inferiorum 
intestinorum  saepe  adfuerunt,  et  in  uno  casu, 
maculae  separatae  ulcerationis,  totum  decursum 
ejus  occupantes,  visae  sunt.  Caecum  et  ileum 
aere  plerumque  distensa  fuerunt,  quae  incisa  o 

dorem  peculiarem,  non  describendum,  sed  naii- 
seantem,  exhibuerunt.  Canali  intestinorum  a- 
perto,  abrasiones  frequentes  tunicae  internae,  sed 
intestinis  crassioribus  semper  peculiares,  saepe 
visae  sunt  i  ille  aspectus  tuberculatus  in  super¬ 
ficie  interna  majorum  intestinorum,  ab  Equite 
Joanne  Pringle  descriptus,  a  se  et  Domino 
Heuson  conspectus,  et  ab  hoc  scabies  intestino- 
xum  nuncupatus,  non  tamen  mihi  perceptus  fuit  ; 
quamvis  ob  illum  ab  auctoribus  nonnullis  acer¬ 
rimis  saepe  memoratum,  eundem  saepe  existere 
non  possum  dubitare,  et  hunc  vel  non  in  illis 
cadaveribus  a  me  inspectis  adfuisse,  vel  sectiones 
meas  non  satis  fuisse  minutas,  existimo. 

In  omnibus  exemplis  morbi  quorum  facultas 
milii  fuit  inspiciendi,  hepar  pius  minus  ve  affec¬ 
tum  semper  reperi,  hujus  etiam  mole  idonea,  et 
quod  ad  superficiem  convexam  externe  sani 
substantia  incisa,  structura  interna  vitiata  fuit. 
Aliquando,  signa  multa  congestionis,  inflamma¬ 
tionis,  indurationis,  vel  ulcerationis,  quum  pri¬ 
mum  illud  viscus  luci  subjectum  fuit,  visa  sunt. 
In  uno  exemplo  abscessus  satis  insignis  in  cen¬ 
tro,  ut  videretur  lobi  maximi  detectus  fuit,  et 
hic  apertus  circiter  octarium  sani  puris  effudit* 


DE  DYSENTERIA. 


II 


Hoc  verisimile  ex  casu  ortum  est,  quia  miles 
fuit  legionis,  in  expeditione  Egyptiaca  occupa¬ 
tae,  in  qua  verisimile  stipendium  fecerat. 

In  uno  vel  altero  exemplo,  concretiones  cal¬ 
culosae  per  substantiam  observatae  fuerunt. 

Vesicula  fellis  bile  sana  nunquam  impleta 
fuit.  Haec  plerumque  parca,  et  maxime  viscida 
fuit. 

*  .  4 

DIAGNOSIS. 

Dysenteria  in  forma  sua  gravissima  accedente, 
vix  fieri  potest  ut  illa  cum  aliquo  altero  morbo 
confundatur.  Anxietas  molesta,  magnum  desi¬ 
derium  aliquid  dejiciendi  (quod  utcunque  par¬ 
vum  levamini  saepe  est  pro  tempore)  et  aspectus 
muco-sanguinolentus  hujus,  diagnosin  probe  os» 
tendit. 

In  formis  mitioribus,  diarrhaeam,  choleram, 
colicam,  et  haemorrhoides,  fortasse  referat,  et 
pro  his  sumatur.  Signum  diagnosticum  ab  ini¬ 
tio,  in  diarrhaea,  est  absentia  febris.  Hanc  tamen 
non  scmper  diarrhoeae  exemplis  gravibus  abesse 
concedendum  est ;  neque  dejectionibus  post  hune 


12 


DE  DYSENTERIA* 


aliquamdiu  perstantem  mucus  deest;  illa  anxi¬ 
etas  molesta,  vel  dolor  sub  pressu,  quae  dysen* 
teriam  comitatur,  vel  ille  faetor  preculiaris  de¬ 
jectionum,  vel  tactus  acris  cutis,  in  diarrhaea 
tamen  nunquam  percepta  fuerunt. 

Ex  cholera,  vomitu,  et  dejectionibus  copiosis 
materiae  biliosae  celeribus,  in  hoc  morbo  percep¬ 
tis,  dignosci  potest.  Ex  colica  dolore  minus 
fixo,  sub  pressu  magis  aucto,  et  secretionibus 
alvinis  pertinaciter  retentis,  in  hoc  morbo  ob¬ 
servatis,  et  ex  haemorrhoidibus,  omnibus  signis 
molestissimis  absentibus,  discerni  potest. 

CAUSiE  REMOTAS. 


Causae  remotae  Dysenteriae  in  praedisponentes 
ct  excitantes  dividi  possunt. 

Inter  praedisponentes  omnia  sunt  quae  vi  cor¬ 
pus  debilitandi  pollent.  Hujusmodi  sunt  ex- 

% 

haustio  animi  vel  corporis  fatigatione  inducta, 
inebrietas  frequens,  venus  nimia,  diaeta  tenuis  et 
prava,  &c.  &c. 

Inter  causas  excitantes,  tamen,  recensere  so¬ 
lemus,  opinio  quam  experientia  quotidiana  con> 

probat,  aerem  frigidum  et  humidum,  corpori  per 
diern  calori  ardenti  subjecto,  applicatum,  ut  fit 
dum  aliquis  aeri  nocturno,  per  tempestatem 
autumnalem,  objectus  fuit;  expositio  ad  mias- 
mata  paludum,  et  ad  effluvia  ex  substantiis  ani¬ 
malibus  putridis,  praecipue  ex  dejectionibus  dy¬ 
sentericis,  orientia. 

Verisimile  est,  ut  in  aliis  morbis,  scientiam 
accuratam  causas  remotae  dysenterice  vix  obtineri, 
et  hunc  ex  statu  peculiari  corporis,  tempore  quo 
causa  excitans  admovetur,  pendere  posse.  Ex 
quibusdam  opusculis  nuper  editis,  diaeta,  exposi¬ 
tione  ad  frigus,  &c.  prorsus  similibus,  quaedam 
exempla  dysenteriae  et  febris  remittentis  visa 
fuerunt,  adeo  ut  ex  sex  casibus  non  potuit  dici 
quis  morbus  induceretur. 

In  exemplis,  quae  supra  memoravi,  causae  antea 
dictae  plerceque  conjunctae  fuerunt :  ad  haec  dici 
potest  transitionem  celerrimam  factam  fuisse,  ex 
coercione  in  navibus,  cum  diaeta  plena  et  ex¬ 
ercitatione  parva,  ad  ingentes  conatus  sub  sole 
ardentissimo,  et  expositionem  ad  aerem  noctur¬ 
num  frigidissimum  sine  pluribus  vestibus ;  quo¬ 
que  indulgentiam  immodicam  fructuum,  et  vi¬ 
liorum  tenuium  acidorum,  illius  partis  Lusitaniae 

sequelam  naturalem  abundantiae,  ad  dysenteriam 
inducendam  haud  parum  valuisse  visam  fuisse. 

A  quibusdam  auctoribus  negatum  fuit,  fructus 
aliaque  hunc  morbum  unquam  gignere.  Me 
judice,  tamen,  ab  illis  dicta  tales  indulgentias 
nen  inducturas  esse  conditionem  irritabilem 
canalis  intestinorum,  et  cuidam  causae  excitanti 
fantur  as,  non  comprobant. 

Invenio  quoque  Dominum  Cleghorn  dysen- 
feriam,  qua3  in  Minorca,  Julio  1744,  epidemica 
fiebat,  causis  similibus  retulisse. 

CAUSA  PROXIMA. 

De  causa  proxima  dysenteriae  vix  aliquid  dn 
cere  possum ;  argumentum  in  inulta  caligine 
versari  videtur. 

Dr  Cullen  hunc  morbum  ad  constrictionem 
retulit ;  et  nihil  dubii  est  quin  retentio  in  plu¬ 
rimis  exemplis  adsit.  Haec  tamen  sequela,  non 
causa,  videtur  esse.  In  aliis  morbis,  ut  in  colica 
pictonum,  vehementior  adest ;  tamen  nihil  dy¬ 
senteriae  inducitur,  et  aliquando  alvus  ad  ini¬ 
tium  cum  tantum  sensu  generali  molestiae  ad 

canalem  intestinorum  referendae,  plene  dejicitur. 

Idem  de  inflammatione  et  spasmo  dici  potest, 
neutra  rationem  plenam  symptomatum  morbi, 
cujus  pro  parte  habenda  sunt,  reddent. 


PROGNOSIS» 


Ab  illis,  quibus  hic  morbus  maxime  fuit  per- 

—  ^ 

spectus,  quomodo  ullam  opinionem  faustam  in¬ 
stituent,  fortasse  multum  cavebitur» 

In  coelo  nostro,  ut  accessiones  saepe  sunt 
mitiores,  et  commoda  atque  auxilium  sunt  prae» 
sto,  prognosis  certe  fausta  est. 

Sed  inter  tropicas,  et  imprimis  in  castris, 
expositio  haud  evitanda  ad  frigus  per  noc¬ 
tem,  cum  monitiones  subita?  et  molesta?  naturae, 
aegrum  e  lecto  suo  surgere  cogunt,  nutrimentum 
idoneum  pene  deficiens,  et  fortasse  causa  re¬ 
mota  perstans,  spem  medici  ludere,  et  remedia 
ejus  inutilia  reddere,  satis  superque  cognita 
sunt. 

.  •  .  r  *  V  J  J  ■*  1 

Ad  haec  constitutio  militis  intemperantia  et 
longa  militia  nimis  saepe  conficitur.  JEger 
.saepe,  quum  primum  affectus  dolore  proximo, 

quem  patitur,  impulsus,  inconscius  mali  in¬ 
ducendi,  ad  liquores  spirituosos  confugit ;  et 
etiam  medico  monitus,  per  stadia  prima  inflam¬ 
mationis  hos  haurit,  desperatione  professioni  ejus 
peculiari,  ut  homo, 

u  Who  has  set  his  life  upon  the  cast, 

Resolved  to  stand  the  hazard  of  the  die.” 

Ex  hoc  conspectu  morbi,  tantum  cum  re¬ 
mediis  cito  cedit,  cum  aeger  juvenis  est  et  habitu 
sano,  ubi  res  sinunt  eum  tolli  ex  causis ;  cum 
febris  quae  adest  magna  ex  parte  ab  irritatione 
sola  inducitur,  et  ubi  nihil  proclivitatis  ad 
typum  remittentem  vel  typhoideum,  se  exhibet, 
morbum  sanitati  cessurum  esse  licet  nobis  ex» 
pectare. 

RATIO  QUORUNDAM  SYMPTOMATUM. 

Tormina. — V erisim ile  est  tunicas  intestinorum 
magnopere  excitari,  et  materiam  acrem  et  bilio¬ 
sam,  ad  eas  sic  excitatas,  subinde  admotam  esse* 

TcnesmuH  et  Stranguria , — Sunt  effectus  in¬ 
flammationis,  quae,  ex  recto  ad  cervicem  vesicae 
extendens,  dysuriam,  aliaque  symptomata  in¬ 
ducit. 

Prolapsus  ani , — Inducitur  nixu  vehemente  ad 
levamen  breve  quod  dejectionem  sequitur,  ob¬ 
tinendum. 

Dejectiones  Sanguinolenta^— Ex  distentione  et 
ruptura  vasorum  tunicarum  intestinorum,  ad 
initium  verisimile  pendent. 

Scybala . — Ubi  haec  adsunt,  haud  absimile  sunt 
portio  contentorum  canalis  intestinorum,  in  cel¬ 
lulis  coli  retenta,  dum  absorptio  partium  tenui¬ 
orum  facta  est. 


RATIO  MEDENDI. 

Scientia  historiae  morbi,  causarum  et  symp¬ 
tomatum  et  varietatum  parum  refert,  nisi  mo¬ 
dum  formationi  ejus  obstandi  ex  una  parte,  et 

methodum  rationalem  medendi  ex  alia,  nobis 
suggerit. 

In  dysenteria,  ac  in  aliis  morbis,  saepe  accidit 
quod  causa  non  semper  nobis  nota  est,  vel  hanc 
serius  intelligimus,  cum  morbus  jamdudum 
invasit.  Tractatio  tunc  ad  symptomata  super¬ 
anda  praecipue  debet  institui. 

Morbum  in  duo  stadia,  illud  progressus  ejus 
activi  et  formae,  et  ratione  habita,  illud  magis 
passivae,  dividere  possumus. 

In  primo  opus  erit  tollere  et  levare  vim  in¬ 
flammationis,  et  signa  vehementissima  mitigare. 

In  stadio  secundo,  actiones  sanas  intestino¬ 
rum  inducere,  stimulo  idoneo  bilis  sanae  illis 
praebito,  et  irritabilitatem  eorum  minuere,  adeo 
ut  illam  tolerare  possent,  tonum  suum  deficien* 
tem  reficiendo,  conandum  est. 

Ex  dolore  circa  regionem  umbilicalem,  aucto 
sub  pressu,  et  ingente  anxietate,  atque  sectione 
priore  cadaverum,  inflammationem  induci,  vel 
congestionem  factam  esse,  quae  in  illam  cito 
transire  potest,  dysenteria  incipiente,  patet. 
Ad  sanguinis  missionem,  igitur,  oportet  con¬ 
fugere;  quantitas  pro  viribus  aegri,  et  quoqu? 
pro  aliquo  morbo  endemicae  causae,  cujus  ille 

antea  objectus  fuerit,  ut  typhi  contagio,  &c. 
detrahenda  est. 

Junioribus,  habitu  plethorico  praeditis,  dy¬ 
senteria  correptis,  sanguinem  mittere  omnibus 

r  #  * 

auctoribus  placuit.  In  exemplis  morbi  supra 
dictis,  haec,  anxietatem  tollendo,  et  irritabilita¬ 
tem  levando,  summo  fuit  auxilio. 

Purgantia , — In  aprico  est,  si  canalis  intes* 
tinorum  facile  et  plene  depleri  potest,  solatium, 
nixu  inefficace  et  perpetuo,  per  quem  pauxillum 
muci  vel  sanguinis,  aut  utriusque  dejicitur,  sub¬ 
lato,  statim  percipi.  iEger  ipse  'haec  reme¬ 
dia,  ut  decet  aestimare,  discitur ;  parum  ex* 
perientia  opus  est,  ut  dejectionem  sic  inductam 
pendat.  Catliartica  exhibita  quam  minime  de¬ 
bent  stimulare ;  ut  sales  neutri,  vel  oleum  ri¬ 
cini,  in  forma  muciiaginis,  &c.  exhibitum.  Nulla 
debilitas  ex  purgatione  libera  et  plena  oritur; 
contra  nonnihil  levaminis  semper  accedit,  et 
vultus  aegri  gaudium  exhibet. 

Cum  dysenteria  incipit,  materia  biliosa  et 
acri  effusa,  purgantia  ad  illam  quae  signa  gra¬ 
vissima  excitare  videtur,  cito  tollendam,  prorsus 
sunt  necessaria.  In  omnibus  exemplis,  quoque, 

genus  hepaticum  magis  minusve  affici  videtur, 
et  fortasse  in  regionibus  calidis  vis  hujus  pro 
causa  proxima  ejus  morbi  existimari  potest ; 
hinc  purgantia  mercurialia,  tollendo  torporem 
ejus  generis,  anteponenda  sunt. 

Diaphoretica . — Ex  consensu  bene  cognito,  in¬ 
ter  cutem  et  ventriculum  intercedente,  haec  im¬ 
primis  utilia  esse  videntur,  ad  summovendum 
sensum  siccum  et  acrem  superficiei,  quod  plus 
levaminis  in  canali  intestinorum  sero  per  sequitur. 
Hoc  consilio,  emetica  quoque  prodesse  reperta 
sunt.  In  coelis  magis  temperatis,  haec  fortasse 
in  usum  veniant :  quam  minimum  tamen  irritare 
debent,  ut  pulv.  ipecac,  et  in  regionibus  calidio¬ 
ribus  fortasse  prorsus  omitti  debent,  quippe  quae 
irritabilitatem  ventriculi  difficillime  cohibendum 
excitant,  ratione  sola  nobis  reliqua  levamen  prae- 
bendi,  usu  nempe  catharticorum,  &c.  erepta. 
Medicamenta  diaphoretica  optima  sunt,  doses 
parvae  ipecacuanhse,  cum  salibus  neutris  et  opio 
conjunctae,  ut  in  pulv.  ipecac.  comp. 

Opium . — In  stadiis  ineuntibus  Dysenteriae, 
hoc  apud  omnes  rejicituY,  et  etiam  k  medicis 

vetustioribus  ad  levamen  pro  tempore  praeben* 
dum,  tantum  praeceptum  fuit.  Hoc  tamen  ad 
initium  purgatione  libera  felicius  obtinetur.  Sed 
in  stadiis  posterioribus  quae  forma  chronica  no¬ 
minentur,  in  qua  dolor,  ex  partium  proclivitate, 
imprimis  ab  impressionibus  externis  seris  frigidi 
&c.  pendere  videtur,  et  ubi  nutrimentum  mite, 
quo  opus  est,  nimis  stimulare  apparet,  opium, 
imprimis  cum  submuriate  Hydrargyri  conjunc¬ 
tum  remedium  est  praeclarum. 


Cinchona  et  Astringentia, — Post  morbum  mag« 
tia  ex  parte  cessatum,  et  ubi  symptomata  tantum 
tono  imminuto,  et  irritabilitate  aucta  partium,  ser¬ 
vari  videntur.  Summum  commodum  ab  infuso 
cinchonae  cum  aliquo  aromatico  conjuncto,  vel 
ex  infuso  cort.  casearii lae  cum  tincturae  kino, 
vel  catechu,  expertus  sum. 

Hydrargyrus. — Medicamenta  mercurialia  a 
quibusdam  auctoribus,  qui  medicinam  intra  tro¬ 
picas  fecerunt,  adeo  laudata  reperio,  ut  de  bonis 
eorum  effectibus  pauxillum  dubii  mihi  existit. 
In  India  Orientali,  plurimi  medici,  si  salivatio¬ 
nem  in  aegris  suis  Dysentericis  possunt  inducere* 

summam  spem  curationis  fovent.  Nunquam 
penes  fuit  me,  morbo  ineunte,  effectus  ejus  ex« 
periri,  ut  in  exemplis  de  quibus  locutus  sum. 
In  stadiis  ultimis  morbi,  hydrargyrum  sub  omni 
forma  in  systema  copiosissime,  sed  sine  fructu, 
introduximus ;  nunquani  efficere  potuimus  ut  os 
afficeretur* 

Spei  magnas  tamen,  ex  hoc  medicamento  tem* 
pestive  usurpato,  indulgere  vellem,  quia  in  cada¬ 
veribus  a  me  sectis,  hepar  semper  vitiatum  ob¬ 
servavi. 

Nihil  de  enematibus  vel  vesicatoriis  dixi,  quia, 
quamvis  inter  remedia  saepissime  recensentur, 
procul  dubio  plurimo  sunt  incommodo,  ilia  ob 
anum  tumefactum  et  tenuem,  ad  initium  prorsus 
sunt  prohibenda ;  haec  in  usum  aliquando  veni* 
unt ;  sed  ob  dolorem,  et  igitur  irritationem,  inter 
alvum  dejiciendam,  inductam,  commoda  prsebita 
magis  quam  compensant. 


PROPHYLAXIS» 

Nullum  morbum  procliviorem  redire,  quam 
Dysenteriam  et  sensibilitatem  magnam  intesti* 

norum,  ad  impressiones  externas  et  internas 
diutissime  perstare,  observari  potest.  Ut  ab 
effectibus  frigoris  externis  praecaveatur,  vestes 
laneae,  praecipue  circa  abdomen,  induendae  sunt ; 
nec  per  decursum  morbi  oportet  has  negligi. 

Victus  haud  idoneus  aegrum  male  afficit,  et 
igitur,  sanatione  incipiente,  ad  quantitatem  et 
qualitatem  nutrimenti  ingesti  sedulo  attendere  o-* 
portet.  Hoc  levissima  debet  esse  natura,  omnibus 
vegetabilibus  difficilibus  concoctu,  &c.  evitatis, 

O 

Iiic,  convalescentia  incipiente,  magis  neces- 

*  • 

sarius  apparet;  quia  appetitus  vires  concoctionis 
§emper  excedit. 


FINIS. 

